กฎกระทรวง ฉบับที่ 39 (พ.ศ.2522) ออกตามความในพระราชบัญญัติรถยนตร์ พุทธศักราช 2473

กฎกระทรวง

กฎกระทรวง
ฉบับที่
๓๙ (พ.ศ. ๒๕๒๒)
ออกตามความในพระราชบัญญัติรถยนตร์
พุทธศักราช
๒๔๗๓
--------------------------

                        อาศัยอำนาจตามความในมาตรา
๗ ตรี แห่งพระราชบัญญัติรถยนตร์ พุทธศักราช 
๒๔๗๓ ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่
๑๗)พ.ศ. ๒๕๑๗ มาตรา ๗ 
จัตวา มาตรา ๓๘ แห่งพระราชบัญญัติรถยนตร์ พุทธศักราช ๒๔๗๓
ซึ่งแก้ไขเพิ่มเติมโดย
พระราชบัญญัติรถยนตร์ (ฉบับที่ ๑๖) พ.ศ. ๒๕๑๒ และมาตรา ๔๒
แห่งพระราชบัญญัติ
รถยนตร์ พุทธศักราช ๒๔๗๓
รัฐมนตรีว่าการกระทรวงมหาดไทยออกกฎกระทรวงไว้ 
ดังต่อไปนี้

                        ข้อ  ๑ 
เมื่อรัฐมนตรีได้ประกาศระบุให้การประกอบการรับจ้างบรรทุกคนโดยสาร
โดยใช้รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลาในท้องที่กรุงเทพ
มหานครดำเนินการโดยสหกรณ์ สหกรณ์ที่ขอรับใบอนุญาตเพื่อประกอบการดังกล่าว
ต้องประกอบ
ด้วยหลักเกณฑ์ดังต่อไปนี้
                        (๑) 
เป็นสหกรณ์จำกัดที่จดทะเบียนตามกฎหมายว่าด้วยสหกรณ์และมีสำนักงาน
ใหญ่ตั้งอยู่ในราชอาณาจักร
                        (๒) 
มีวัตถุประสงค์โดยเฉพาะเพื่อประกอบการเดินรถยนตร์รับจ้างบรรทุกคน
โดยสาร โดยใช้รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลา
และส่งเสริม
การประกอบอาชีพผู้ขับรถยนตร์สามล้อสาธารณะ
                        (๓)  กรรมการดำเนินการ
สมาชิกและพนักงานของสหกรณ์เป็นผู้มีสัญชาติไทย
                        (๔) 
สมาชิกของสหกรณ์ซึ่งได้รับใบอนุญาตขับรถยนตร์สามล้อสาธารณะ ต้องมี
จำนวนไม่น้อยกว่าหนึ่งพันคน
และไม่เป็นสมาชิกของสหกรณ์อื่นซึ่งมีวัตถุประสงค์อย่างเดียวกัน
                        (๕) 
สหกรณ์ต้องเป็นเจ้าของรถยนตร์สามล้อรับจ้างบรรทุกคนโดยสารได้ไม่เกิน
เจ็ดคนแบบใช้เพลา
และมีชื่อเป็นเจ้าของในใบคู่มือจดทะเบียนรวมทั้งป้ายเลขทะเบียนรถยนตร์
ด้วย

                        ข้อ  ๒  สหกรณ์ใดประสงค์จะขออนุญาตประกอบการรับจ้างบรรทุกคนโดยสาร 
โดยใช้รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลา
ให้ยื่นคำขอตามแบบ
ท้ายกฎกระทรวงนี้พร้อมด้วยเอกสารตามที่ระบุไว้ในแบบคำขอนั้น
                        การยื่นคำขออนุญาตตามวรรคหนึ่ง
ให้ยื่นต่อนายทะเบียนแห่งท้องที่ที่สหกรณ์
นั้นประสงค์จะประกอบการ

                        ข้อ  ๓ 
ใบอนุญาตให้ประกอบการรับจ้างบรรทุกคนโดยสารโดยใช้รถยนตร์
สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลาให้เป็นไปตามแบบท้ายกฎกระทรวงนี้

                        ข้อ  ๔ 
สหกรณ์ซึ่งได้รับใบอนุญาตให้ประกอบการรับจ้างบรรทุกคนโดยสาร 
โดยใช้รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลาในท้องที่
กรุงเทพมหานคร ต้อง
                        (๑) 
จัดให้มีสถานที่ที่เหมาะสมเพื่อซ่อมรถไม่น้อยกว่าสี่แห่งภายในกำหนด
ระยะเวลาหนึ่งร้อยแปดสิบวันนับแต่วันได้รับใบอนุญาต
                        (๒)  เอาประกันภัยสำหรับความเสียหายอันเกิดขึ้นแก่ชีวิต
ร่างกายและ
ทรัพย์สินของผู้ประสบภัยที่เกิดจากการใช้รถโดยสมาชิกของสหกรณ์
                        (๓) 
ไม่นำรถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลา
ตามข้อ ๑ (๕) ไปให้บุคคลอื่นซึ่งมิใช่สมาชิกของสหกรณ์ ยืม
เช่า หรือเช่าซื้อเพื่อไปหารายได้
                        (๔) 
ไม่นำรถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้
เพลาตามข้อ ๑ (๕) ไปจำหน่าย โอน ขาย หรือจำนำ
                        (๕) 
จัดให้ผู้ขับรถยนตร์ของสหกรณ์ติดเครื่องหมายซึ่งแสดงว่าเป็นสมาชิกของ
สหกรณ์ในขณะขับรถ ตามที่นายทะเบียนกำหนด

                        ข้อ  ๕ 
สีของรถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้
เพลาของแต่ละสหกรณ์
ต้องไม่ซ้ำหรือคล้ายกับสีของรถยนต์ของสหกรณ์อื่น รถยนตร์ของสหกรณ์
ใดจะมีสีใดต้องได้รับอนุมัติจากนายทะเบียน
                        รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลา
ต้องมี
เครื่องหมาย อักษรย่อชื่อจังหวัด
และหมายเลขทะเบียนตามลักษณะ สี ขนาดและตำแหน่งที่
นายทะเบียนจะเป็นผู้กำหนด
เครื่องหมายดังกล่าวนี้ต้องไม่มีสิ่งใดปิดหรือบัง ทำให้เห็นได้ชัด

                        ข้อ  ๖ 
รถยนตร์สามล้อรับจ้างบรรทุกคนโดยสารได้ไม่เกินเจ็ดคนแบบใช้เพลา 
ต้อง
                        (๑)  เป็นรถยนตร์ที่เดินด้วยกำลังเครื่องยนต์
กำลังไฟฟ้าหรือพลังงานอื่น
                        (๒) 
เป็นรถยนตร์สองตอนมีทางขึ้นและลงด้านซ้ายมือเพียงด้านเดียว ต่อสำเร็จ
รูปจากโรงงานสร้างหรือประกอบรถยนต์นั้น ๆ
หากเป็นรถยนตร์ที่ประกอบจากชิ้นส่วนภายใน
ประเทศต้องมีหนังสือรับรองของวิศวกรเครื่องกล
                        (๓)  เครื่องยนตร์ต้องมีความจุในกระบอกสูบไม่เกิน
๕๐๐ ลูกบาศก์เซนติเมตร

                        ข้อ  ๗ 
การขอต่ออายุใบอนุญาตให้ยื่นคำขอตามแบบท้ายกฎกระทรวงนี้ เมื่อ
นายทะเบียนพิจารณาเห็นสมควรอนุญาต
ให้ออกใบอนุญาตตามแบบใบอนุญาตท้ายกฎกระทรวง
นี้

                                                                        ให้ไว้
ณ วันที่ ๒๓ พฤษภาคม พ.ศ. ๒๕๒๒
                                                                                          พลเอก  เล็ก  แนวมาลี

รัฐมนตรีว่าการกระทรวงมหาดไทย

[รก.๒๕๒๒/๑๑๗/๒๒๘/๑๗ กรกฎาคม ๒๕๒๒]

                                                                                    พุทธชาด
/แก้ไข
                                                                                    ๑๖  ตุลาคม  ๒๕๔๕
                                                                                    A+B(
C)